Kas jāņem vērā, **organizējot pasākumus laikā no 17.10.-06.11.2020.** specifiskā atbalsta mērķa SAM 9.2.4. ietvaros, ievērojot valstī noteiktos ierobežojumus:

1. **Fizisko aktivitāšu nodarbības** grupām telpās ir aizliegtas. Tās ir atļautas tikai individuāli (individuālas nodarbības tiek nodrošinātas tikai atsevišķos projektos, kur mērķa grupa ir personas ar invaliditāti). Fizisko aktivitāšu nodarbības, t.sk. pārgājieni, var notikt ārpus telpām, ievērojot 2m distanci un  nelietojot ģērbtuves, vai arī nodarbības drīkst rīkot attālināti tiešsaistes režīmā.

Baseina apmeklējumi ir atbalstāmi gadījumos, kad baseinu apmeklē individuāli, izmantojot projekta ietvaros nodrošinātu kuponu (nodrošinot, ka vienā laikā baseinā nav grupa ar dalībniekiem, ko vada treneris).

!!! Ja tiek ievērots sociālais burbulis un uz nodarbību dodas, brauc viena klase vai viena PII grupiņa, tad tā ir izglītības iestādes izšķiršanās, vai to atļaut. Ja autobusā, baseinā vai slidotavā tiek nodrošināts tas, ka šī viena klase, grupiņa nesatiekas ar citiem bērniem, ir tikai viņi vieni paši visur - garderobēs, baseinā, slidotavā, visas plūsmas no citiem nodalītas, tad epidemioloģiskās drošības riski te pārāk lieli nav. Svarīgi ir ievērot viena burbuļa principu - viena klase, viena grupiņa. Šādā gadījumā tā ir izglītības iestādes atbildība un izšķiršanās, vai to atļaut.

1. **Lekcijas, semināri, apmācības pieaugušajiem** ir atļautas, ievērojot maksimāli noteikto ierobežojumu 30 cilvēki vienā grupā un noteikto 2m distanci.

!!! Tomēr maksimāli aicinām šajā laikā pasākumus organizēt attālināti, nevis klātienē.

1. **Lekcijas, semināri skolās**ir atļauti bērniem vienas klases ietvaros, ievērojot noteikto 2m distanci. Ārpusskolas lektora piesaiste ir atbalstāma, ja tas atbilst skolas iekšējiem noteikumiem un  tiek ievēroti visi mācību iestādēm noteiktie piesardzības pasākumi.
2. Veselības ministrija atbalsta tikai tādu **nometņu organizēšanu**, kuras atbilst 09.06.2020. Ministru kabineta noteikumos Nr.360 noteiktajām normām, t.sk. atbilstoši noteikumu 6.2.7.un 28. punktam ir atļauts rīkot bērnu nometnes vienas grupas ietvaros ar bērnu skaitu grupā ne vairāk kā 30 bērni. Atbalsta tikai tādas nometnes, kuras bija jau iepriekš saplānotas un saskaņotas ar Veselības inspekciju, bērniem ir ārsta izziņa, ka veseli un bērnu veselība tiek uzraudzīta katru dienu, t.sk. mērīta temperatūra, kā arī nenotiek nekāda došanās ārpus nometnes, piemēram, uz kādu pasākumu, vietu, kur pulcējas citi cilvēki. Neatbalsta tādas nometnes, kuras plānotas laikā no 13.10.2020., kad jau tika noteikti ierobežojumi valstī.

!!! Kopumā tiek aicināts bērnus nepulcēties, pavadīt brīvdienas ģimenes lokā, lai varētu atsākt mācības pēc brīvdienām klātienē. Šis patreiz ir ļoti svarīgi un tā ir pašvaldību izšķiršanās, vai tiešām šajā laikā ir jārīko nometnes un jāriskē ar bērnu veselību

Detalizētāk ar noteiktajiem ierobežojumiem var iepazīties Ministru kabineta mājas lapā:

https://mk.gov.lv/lv/aktualitates/uz-laiku-jaierobezo-cilveku-kustiba-arpus-katra-sociala-burbula